Alfred Oko Vanderpuije

**Alfred Oko Vanderpuije** (bɛ dɔɣi o la anashaara gɔli 4 November 1955) ka o nyɛ Ghana ŋun mali karim wuhibu baŋsim ka lahi nyɛ siyaasa nira ŋun nyɛ jintɔra saha ŋɔ. Ŋuni n-nyɛ jintɔra saha ŋɔ zaŋ ti Ablekuma South Constituency din be Greater Accra Region,Ghana tiŋgbani ni.

O Dutch ba yuli yim' na o Euro-African ni. Vanderpuije yaanima pili la Sint-Maartensdijk din be Tholen kosunsuni tiŋgbani kurili ni m-be Netherlands. O yab'doo, Jacobus van der Puije n-daa nyɛ Dutch Gold Coast zuɣulana yuuni 1780.

## O piligu
Jamestown bilichini, bɛ daa dɔɣi o mi ka wumsi o Mamprobi, Darkuman n-ti pahi Dansoman.
## Shikuru baŋsim bɔhimbu
Vanderpuije chan la shikuru Accra Teacher Training College nti niŋ "3-year Post Secondary in Education". O mali la "Masters in Education",Mid America Nazarene College ka o daa deei li ka lahi mali "Specialist in Education Administration" ,University of Missouri Kansas City, U.S.A ka o daa deei li.
## Siyaasa tuma
### As Mayor of Accra
O daa nyɛla Mayor kuro n-ti Accra, President John Atta Mills n-daa ti o lala nam ŋɔ yuuni 2009 ka  President John Dramani Mahama daa lahi che ka o tuɣi, o ni daa lahi labi n-di yuuni 2017.

### As Member of Parliament
Vanderpuije nyɛla bɛ ni daa piigi so Ghana jintɔra yuuni 2016 piibu piibu ni n-ti  National Democratic Congress (NDC) ni o zani nti Ablekuma South Constituency din be Greater Accra Region ni o niŋ yuma anahi. O daa di la piibu piibu ŋɔ ni vooti kalinli tusaa ata ni yini,ni kɔbisiwɔi ni pishi ni ayopɔin 31,927 vooti kalinli tuhi pihinu ni awɔi, ni pihinahi ni yini puuni (59,041)  ka di zani vaabu 54.36%zaani.  O be la "Foreign Affairs Committee" ka lahi be "House Committee" jintɔri duu.

## Maŋamaŋa biɛhigu
Vanderpuije daa kɔŋ la o paɣa Gifty Naa Adei Vanderpuije yuuni 2012, di ni daa niŋ ka o kpi Korle-Bu Teaching Hospital. Yuuni 2019, Vanderpuije daa labi m-bɔ paɣa Cynthia Amerley Ayiku, o paɣa kpibu nyaaŋa yuma ayopɔin.

## O ni zali yu shɛli
Alaamishi dali yuŋ silimiingoli 9 September 2021, o daa ŋmaligi "traffic" din be Sakaman Junction m-bahi Dansoman roundabout yaɣili. O ni kpuɣi la niya niŋli pirinsi ni daa ka ni saha shɛli. O niŋsim ŋɔ daa ti ban doli soli ŋɔ faako.

## Nangbankpɛɛini

### LGBTQ+
Alfred Oko Vanderpuije, Jintɔri zaŋ n-ti Ablekuma South piibupiibu yaɣali, silimin goli October, 2021 daa labi gbaŋsi jinaduu zaɣisu zaŋ chaŋ doo bom' o do' kpee ni paɣa bom' o paɣa kpee (LGBTQ+) Ghana. O yɛligu daa nyɛla ni be ka Ghana kaya ni taɣada puuni, doo bom' o do' kpee ni paɣa bom' o paɣa kpee nyɛla din bi saɣiti, hali di yi doli chaŋ kuruŋbuni ha ni zuliya zuliya balibu balibu. O daa zami ni yɛltɔɣa biɛɣu ŋɔ maa so tin tooi kɔŋ taɣabu sɔɣubiɛɣuni. O daa kpaŋsi ni Ghana ku doli di ni pun kuli mi shɛm, ka dabba mini paɣaba bɔri taba amaa ka lee zaɣisi din kam pahi ni nyaaŋa. O daa lahi wuhi Ghana niya zaŋ chaŋ bɛ ni ku saɣiti zalisi din yɛn wuhi ni  doo bom' o do' kpee ni paɣa bom' o paɣa kpee (LGBQT+) ka wuhi bɛ tɛha waligimsim ni U.S. mini Europe.

#### Din pahi
Citi News vihigu ni Mr. Vanderpuije, Ablekuma South jintɔri ŋɔ, o daa tiri wuhi Accra DCE so bɛ ni daa yoli piigi, ni Accra kokpɛɣu nyɛla zaɣisim ni tu ni di ti shɛli din dee yi niŋ ka bɛ pahi saɣiti o naai. O daa kpaŋsi bihi piriba Madam Elizabeth Sackey ni di mali bukaata ni o gbuni kpalinzuya ni Accra rɛjin minisita di yiŋ ka o kpe ɔfis naai.

## Kundivihira